เปิดแผนกลยุทธ์ตลาดหลักทรัพย์ไทย เร่งพัฒนาแพลตฟอร์ม-มุ่งสู่ยุคดิจิทัล
ภากรวาดฝันพร้อมเปิดให้บริการปี63,นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย เปิดเผยว่า แผนกลยุทธ์ตลาดหลักทรัพย์ฯ ในระยะ 3 ปี (ปี 2562-2564) จะเน้นพัฒนาแพลตฟอร์มโครงสร้างพื้นฐาน และสร้างตลาดทุนยุคดิจิทัลที่ครบวงจรควบคู่กับการสร้างโอกาสการลงทุนใหม่ โดยในปีนี้ตลาดทุนไทยจะเปลี่ยนผ่านสู่ยุคดิจิทัลอย่างเป็นรูปธรรมใน 2 ด้าน คือ 1.การพัฒนาโครงสร้างพื้นฐาน สำหรับการลงทุนในโลกปัจจุบันให้เป็นดิจิทัลทั้งกระบวนการ ตั้งแต่การเปิดบัญชีซื้อขายหลักทรัพย์ที่ไม่ต้องใช้กระดาษตลอดกระบวนการ ด้วยการพิสูจน์ตัวตน การอนุญาตการหักเงินบัญชีธนาคารในรูปแบบอิเล็กทรอนิกส์ทั้งหมด,นอกจากนี้ ยังได้ดำเนินโครงการ FundConnext เพื่อให้เกิดการเชื่อมโยง การจัดจำหน่ายกองทุนรวมในประเทศ 19 บริษัทหลักทรัพย์จัดการกองทุนรวม (บลจ.) และเชื่อมต่อยังไป Clearstream เพื่อให้เป็นแพลตฟอร์มการจัดหน่วยกองทุนระดับโลกของตลาดหลักทรัพย์เยอรมนี ที่เชื่อมการลงทุนระหว่างประเทศไทยกับอีก 56 ประเทศ เพื่อให้ผู้ลงทุนและผู้จำหน่ายกองทุนในประเทศไทยสามารถลงทุนในกองทุนรวมในต่างประเทศ ให้เป็นช่องทางให้ผู้ลงทุนต่างประเทศเข้าถึงกองทุนรวมของไทยได้ ที่จะเปิดให้บริการในไตรมาส 3, 2.การสร้างโอกาสธุรกิจสินทรัพย์ดิจิทัล โดยจะผนึกกำลังกับทุกภาคส่วน เพื่อสร้างตลาดทุนแห่งอนาคตด้วยทรัพย์สินดิจิทัล ซึ่งจะพัฒนาแพลตฟอร์มต้นแบบเปิดให้บริการปี 2563 และวันที่ 27 มี.ค.นี้ จะเชิญผู้เกี่ยวข้องในตลาดทุน ทั้งหน่วยงานภาครัฐ, หน่วยงานกำกับดูแล, ธนาคารพาณิชย์, บริษัทหลักทรัพย์ มาร่วมแลกเปลี่ยนความคิดเห็นในการพัฒนาตลาดทุนดิจิทัล.
นายภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย เปิดเผยว่า แผนกลยุทธ์ตลาดหลักทรัพย์ฯ ในระยะ 3 ปี (ปี 2562-2564) จะเน้นพัฒนาแพลตฟอร์มโครงสร้างพื้นฐาน
ตลาดหลักทรัพย์แห่งประเทศไทย,แผนกลยุทธ์ตลาดหลักทรัพย์,แพลตฟอร์ม,โครงสร้างพื้นฐาน,ยุคดิจิทัล,ตลาดทุน